Predsednik Pokreta socijalista i ministar odbrane Aleksandar Vulin najavio početak štrajka glađu. Zbog opozicije i njenog "nasilja nad građanima"! Isto najavljuje i zamenik gradonačelnika Beograda Goran Vesić.

Izvor: MONDO/Stefan Stojanović

"Informer" je ovu informaciju plasirao, pozivajući se na potvrdu iz Vulinove stranke, uz podatak da je Vulin nameran da počne štrajk glađu u petak u podne, a sve zbog "nasilja opozicije nad građanima Srbije".



On će, dodaje se, o svojoj odluci obavestiti predsednika Srbije Aleksandra Vučića.



Vulin je odlučan da štrajkuje glađu sve dok lider opozicionog bloka Savez za Srbiju "ne prestanu da sprovode nasilje na većinskom Srbijom", piše "Informer", dodajući da još "tridesetak poslanika vladajuće većine u Skupštini Srbije" planira da se pridruži Vulinu u štrajku glađu. Povodom ovih navoda rukovodstvo Pokreta socijalista (PS) održaće večeras sastanak, izjavio je agenciji Beta funkcioner Pokreta socijalista i šef poslaničke grupe u Skupštini Srbije Đorđe Komlenski. Brnabić: To je Vulinov način Premijerka Ana Brnabić izjavila je da je nasilje zahvaljući delu opozicije u Srbiji eskaliralo i da je to Vulinov način da se protiv toga bori. "Svako ima svoj način. Nasilje je u Srbiji eskaliralo, izazvano apsolutno i nedvosmisleno zahvaljujući delu opozicije oko Saveza za Srbiju", rekla je premijerka. "Svako od nas mora da razmisli kako će odgovoriti na to, kako će reagovati i kako kao društvo možemo da stanemo na put tom nasilju", zaključila je.

On je rekao da će sastanak biti održan posle mintinga "Budućnost Srbije" koji se održava u Novom Sadu i da će posle sastanka biti izdato zvanično saopštenje.



Tokom dana objavljeno je i da će se zamenik gradonačelnika Beograda Goran Vesić pridružiti Vulinu u štrajku glađu! A uz Vesića i pojedini odbornici Skupštine grada Beograda i poslanici SNS, predvođeni šefom poslaničke grupe Aleksandrom Martinovićem. Mediji prenose da ih je čak 30!



Taj potez, kako navodi Vesić, vide kao "jedini razuman i civilizovan način" na koji bi se, kažu, suprotstavili "huliganizmu i nasilju koje lideri SzS sprovode u Beogradu".

"Ne vidim drugi način da se civilizovano i razumno odupremo huliganizmu dela opozicije, koji ometaju radove u centru Beograda, uništavaju imovinu građana i teraju investitore iz našeg grada, osim da započnemo štrajk glađu", rekao je Vesić za "Informer".

Vesić je dodao da se nikada nije dogodilo da uprava grada radi, modernizuje i razvija Beograd, a da se opozicija tome protivi rušeći i terajući investitore.